
Die Sabbatrus wat Oorgebly het 

vir die Volk van God – ‘sabbatismós’

Hebreërs 4:9 bevat die ‘gebod’ vir ‘die heidene’, waarvoor die wettisiste, gedurig vra.

Hoof-tema
‘Die Rus’ in Hebreërs 3 en 4
(1:1) “(God het) … in hierdie laaste dae tot ons gespreek deur die Seun (2) wat Hy as Erfgenaam van alles aangestel het, deur Wie Hy ook die wêreld gemaak het. (3) Hy – wat die afskynsel van sy heerlikheid en die afdruksel van sy wese is, wat alle dinge deur die Woord van sy Krag dra – het, nadat Hy deur Homself die reiniging van ons sondes bewerk het, gaan sit aan die Regterhand van die Majesteit in die hoogte, (4) terwyl Hy soveel uitnemender geword het as die engele namate Hy ’n voortrefliker Naam as hulle geërf het….”

Die Opstanding van Jesus Christus

Die skrywer van die Brief noem Jesus se opstanding maar eenkeer, met dié woorde, “Die God van vrede wat die Groot Herder van die skape, onse Here Jesus Christus, uit die dode teruggebring het.” Vrede, kuddelewe – die Kerk, en rus, word onmiddellik met Jesus se opstanding vereenselwig.
Hierdie vers staan egter vér agter in die Brief, in 13:20! Tog wil ek dit stel dat Christus se opstanding van die begin van die brief af, elke gedagte van die skrywer regdeur, solied onderlê.

Reg van die begin af, hoofstuk 1, word Christus se opstanding reeds vir geen korte oomblik nié geïmpliseer en nié heel eerste, vóórveronderstel, en, vooropgestel, nie.

Want, in ag genome die eerste verse van hoofstuk een :

Is dit nie so dat “God in hierdie laaste dae”, deur sy ópstanding uit die dode, “tot ons deur die Seun gespreek het” nie?  (1b)
Is dit nie so dat God, deur die opwekking van die Seun uit die dood, Hom “as Erfgenaam van alles aangestel het” nie? (2a)
Is dit nie so dat Hy in en deur Christus se opstanding uit die dood, “ook die wêreld gemaak het” (2b) nie? Want God het trouens “die wêreld” “deur Hóm” –“die Seun” in opstanding uit die dode juis– núút, “gemaak”. “Die Seun” in opstanding uit die dode, Want: “Hierdie wet (entolee) het Ek van My Vader ontvang” – hierdie “mag (eksoesia) om my lewe weer op te neem”, Jh10:18. “Wek U Mag op, en kom ons te hulp … o Herder van Israel!” Ps80:2-3
Is dit nie so dat hierdie Erfgenaam nie ook nog “alle dinge deur die Woord van sy Krag (‘dunamies’) dra” nie? (3b) –deur “die Krag (‘dunamies’) van sy opstanding” naamlik! (Fil3:10) 
Want, “Sondereiniging bewerkstelligende dra Hy alle dinge”-‘katharismon poi-eesamenos’, staan dit daar! Sonder Jesus se versoeningsbewerkstelliging deur opstanding uit die dode, gaan alles verlore en tot niet.
[Volgens die OAB: “Hy dra alle dinge nadat Hy die reiniging bewerk het”. Die Grieks: “Hy dra alle dinge déúrdat Hy, reiniging van sonde bewerk het”, Deelwoord: “bewerkstelligende”.] Christus het “alle dinge” “deur Homself”, sáám met Hom en ín Homself, weer ópgerig “úít die dood”, weer “teruggebring”, en vóórt, “gedra”, “sondereiniging bewerkende”! 
“Sodat Hy deur die dood (die dood tot ópstanding uit die dood – “the death of death in the death of Christ”, John Owen) hom wat mag oor die dood gehad het, die duiwel, tot niet kon maak, en almal kon bevry wat hulle hele lewe lank uit vrees vir die dood aan slawerny onderworpe was.” (Hb2:14c-15) 
“O, dat ek Hom mag ken en die krag van sy opstanding!” “Sy Seun Jesus Christus, na die Gees van Heiligheid met krag verklaar as die Seun van God deur die opstanding uit die dode!” (Ro1:4) “Aan My is gegee alle mag in hemel en op aarde … Kyk, Ek is met julle al die dae tot aan die voleinding van die wêreld” : die Opgestane Heiland troos en gee krag! 
“Deur Homself”, “het Hy die wêreld gemaak”, en “dra Hy alle dinge”, dáárdeur, dat “die Seun”, “deur Homself, reiniging van sonde bewerk het”. (1:3c) 
“Ek maak julle die Evangelie bekend … dat Christus vir ons sondes gesterf het … dat Christus vir ons sondes begrawe is … en dat Christus vir ons sondes opgewek is. … En as Christus nie opgewek is nie, is julle geloof nutteloos; trouens, dan is julle nog in julle sondes. … Maar nou, Christus ís opgewek uit die dode.” (1Kor15:1-4,17,20) 
Kolossense 1:

“16Want in Hom is alle dinge geskape … alle dinge is deur Hom, en tot Hom geskape. 17 Want Hy is voor alle dinge, en in Hom hou alle dinge stand. … 18b Hy wat die Begin is, die Eersgeborene uit die dode, sodat Hy in alles eerste kan wees. 19 Want dit het die Vader behaag dat in Hom die ganse volheid sou woon. 2:9 Want in Hom woon al die volheid van die Godheid liggaamlik, en julle het die volheid in Hom wat die Hoof is van alle owerheid en mag.” 
“Hom opwekkende uit die dode het God Hom laat plaasneem aan sy regterhand in hemelse heerlikheid bo alle owerheid en mag en krag en heerskappy.” Ef1:20-21
Daar is dan geen twyfel nie, dat wanneer die skrywer van Hebreërs skrywe dat, “die Seun”, “deur Homself, reiniging van sonde bewerk het”, hy allereers aanneem “dat Christus vir ons sondes opgewek is”, want “as Christus nie opgewek is nie … dan is julle nog in julle sondes” en ‘is julle nog’ nie “gereinig” nie. 
Christus is die Eersgeborene uit die dode – “die dode”: ons! “Hy is die Hoof van die Liggaam die Gemeente”: ons! (Kol1:18a) Dit alles, gebeur en word waar, by en met, in en deur, en op grond van, die opstanding van Christus uit die dode! Soos die Hebreërbrief verklaar: “Wanneer Hy weer die Eersgeborene in die wêreld inbring … want aan wie van sy engele het Hy ooit gesê: U is my Seun, Vandag het Ek U gegenereer?” (1:6)

Dit is duidelik, géén gedagte sonder Christus se opstanding uit die dode is vir hierdie skrywer moontlik nie. En sou ons nie Christus se opstanding uit die dode neem as basis en gronde en voorveronderstelling van en vir álles wat hy sê nie, moet ons maar weet, ons het nog nie eers begin om hom te verstaan nie.
Vgl. Js53:4,11,12, Mt8:17. Ook Kol2:12-13, “… julle ook saam opgewek deur die geloof in die werking van God wat Hom uit die dode opgewek het -- die werking van God wat ook julle wat dood was deur die misdade saam met Hom lewend gemaak het deurdat Hy julle al die misdade vergewe het.”
“Sondevergifnis bewerkstelligende” is Christus “opstanende uit die dode”. Want, “Juis waar Hy deur Homself die reiniging van ons sondes bewerk het, het Hy gaan sit aan die Regterhand van die Majesteit in die hoogte”, (3c) Let wel! (‘katharismon … poi-eesamenos … ekathisen’) 

Ons sê wéér: Regdeur die Brief, word Christus se opstanding vir geen korte oomblik nié geïmpliseer en nié heel eerste, vóórveronderstel nie.

Want, wáár vind ons Hom, die Seun, by uitnemendheid, “die afskynsel van die heerlikheid en die afdruksel van die wese van God”, (3a) as juis in sy opstanding uit die dode?

Wáár, as juis “Terwyl Hy” … deur opstanding uit die dood … “soveel uitnemender geword het as die engele namate Hy ’n voortrefliker Naam as hulle” … deur opstanding uit die dood … “geërf het”! (4) 

Wáár was dit; en wanneer, dat die Seun “soveel uitnemender geword het as die engele namate Hy ’n voortrefliker Naam as hulle geërf het”? 

Laat Paulus ons antwoord: 

“Toe Hy Hom uit die dode opgewek het / Hom uit die dode opwekkende … en Hom laat sit het / Hom setelende aan sy regterhand in hemelse heerlikheid – bo alle owerheid en mag en krag en heerskappy en naam.” Ef1:20-21 Nogmaals die Deelwoorde! Toe, en terwyl! 

Laat Petrus ons verduidelik:

“… op grond van Jesus Christus wat met die regterhand van God ten hemel deurgegaan-is se engele en magte en kragte aan Hom onderwerpende opstanding.” (Engels, “Who is gone”-‘estin poreutheis’)
Die skrywer gaan tog nie soos ek gemaak het, Jesus se opstanding elke keer noem nie – hy spel dit dan klaar uit deur een vir een die oneindige deugde daarvan aan te toon! 
Die grootste deug van Christus se opstanding is, dat “Hy –Jesus– aan hulle –die Volk van God– Rus verskaf het”. 
Hierom gaan dit in hierdie gesprek. 
Hierdie “Rus” deur Jesus verwerf en deur Hom vir sy Volk “verskaf”, en aan sy Volk “gegee”, is “Sý Rus”, “die rus van God”, “die Rus van sy eie werke”, “sy Rus, soos Gód” – “soos God in sy eie heerlikheid van Goddelikheid”. Dit gaan hierom: Hierdie “Rus” is deur Jesus verwérf: “triomfántlik verwerf” (Kol2:15c), “triomfántlik verwerf” deur opstanding uit die dode, deurdat “Hy aan hulle rus verskaf het”; deur opstanding uit die dode, deurdat “Hy self in sy rus ingegaan het” … en dan wat daaruit voortvloei … “vir die Volk van God”.
Maar om vir uself te gaan seker maak ek praat nie my eie versinsels nie, gaan lees nou verder op enige plek in die Brief. U sal saamstem, die skrywer wil van niks anders iets weet en van niks anders iets getuig, as van Christus Jesus, en van Hom, as die Opgestane Een in opstanding uit die dode nie.

Hierdie skrywer veronderstel “volwasse” lesers (5:4); Verstaan hom soos volwassenes! Hy praat met mense wat “vanweë die tyd, leraars behoort te wees”. (5:12) Moenie dat u, hierdie klare feite, soos vir ’n kind, met ’n teelepeltjie gevoer word nie.

“Die Rus”, Metafoor vir die Opstanding van Christus
Nou is hierdie bevinding van ons uit gemeenskaplike vrae na die Skrif-Woord van God, bevestig, dat die Hebreërskrywer op elke manier waarvan hy gebruik mag maak, van die opstanding van Jesus Christus praat -- dat hy menige metafoor, daarvoor toepas.

Ons kon deur die hele Brief aangegaan het op die wyse waarop ons hierdie enkele verse betrag het, en ons afleiding sal dieselfde bly: Dit gaan in geheel en in besonderheid vir die skrywer van Hebreërs oor die opstanding van Jesus as alles-bepalend ván, en allesbepalend vír, die Christelike geloof. 

Sou ‘Die Rus’ dan, waarvan Hebreërs in hoofstukke 3 en 4 praat, nog ’n metafoor vir die opstanding van Christus wees?

Hoe het God ‘gerus’, en waarin? 
In Christus Jesus, en in Hom in opstanding uit die dode! Inderdaad nooit anders nie! Mens kan en moet dit aanvaar en vooropstel, op grond van die skrywer se gedurige en onbevraagtekende toespeling op Jesus se opstanding. Mens kan en moet dit sê op grond van sy voorveronderstelling van Jesus se opstanding as grondslag van en rede vir – as noodwendigheid van en vóórvereiste vir – álles wat die Christelike Geloof uitmaak!

So dan het ons hierdie vooropstelling – dat Jesus se opstanding die hoof-tema van die brief is – maklikste en duidelikste kon sien deur eenvoudig die Brief te gaan lees het, en blyk dit weereens die geval te wees waar die skrywer van ‘Die Rus’ van God, skrywe.
Te berde vir ons gesprek dus, is een van die skrywer se metafore vir die opstanding van Christus, ‘die Rus van God’ – teenoor, en relatief tot – “’n Sabbatsrus vir die Volk van God”. 

“Terwyl die belofte om in sy rus in te gaan, nog standhou” … en “terwyl dit dan so ís, dat sommige daar íngaan” … “Laat óns, ons dan beywer om in te gaan, in dié rus.”(4:1,6,11) “Dié Rus”, waarin die Seun, “soos Gód van sy werke”, deur opstanding uit die dood, “ingegaan het”.(4:10) “Want ons wat geglo het, gáán die rus in.”(4:3) Sy opstanding, reinig ons van die sonde.
Baie meen ook die woord ‘sabbatismos’ in Hb4:9, dui die ‘Rus’ –daardie ‘geestelike Rus’ waarvan ons heeltyd nog gepraat het– aan. Is ‘sabbatismos’ derhalwe ekwivalent vir of selfs sinoniem van, ‘katapausis’? Duie ‘sabbatismos’ –net soos ‘katapausis’– die opstanding van Christus aan?
Die vraag word dus genoodsaak: Wat is God se ‘sabbatismos’ dan, in verhouding tot sy ‘Rus’-‘katapausis’? 

‘Sabbatsrus’ en ‘Rus’ – 
‘Sabbatismos’ en ‘Katapausis’
Die woord “katapausis”-‘rus’ kom nege keer in die NT voor, waarvan slegs een geval, nie uit Hebreërs is nie (Hd7:49). Hierdie Selfstandige Naamwoord kom van die Werkwoord, ‘katapau-oo’ wat ook drie uit vier keer, uit Hebreërs kom. Die vierdie geval is ook uit Handelinge (14:18).

Die woord “katapausis”-‘rus’ moes besondere betekenis vir die skrywer van hierdie Brief gehad het, soos duidelik is uit die plase van voorkoms daarvan: 3:11, 18; 4:1, 3, 3, 5, 10, 11; en ‘katapau-oo’, 4:4, 8, 10. Trouens, beide woorde blyk vir hierdie skrywer binne die verband van die Genadeverbond, diepe mening te gehad het OMDAT al sy toepassings daarvan tussen 3:11 en 4:11 voorkom -- waar die Genadeverbond herken word aan die volgende beskrywings van die skrywer daarvoor: 

“My Rus” (3:11); “Deelgenote van Christus”; “Sy Stem”; “Sy Rus” (3:18); “Die Belofte” (4:1a) “Sy Rus” 4:1b); “Die Evangelie” (4:2a); “Die Prediking” (4:2b) “Die Geloof” (4:2c); “Die Rus” (4:3a); “My Rus” (4:3b); “Sy werke Volbring” (4:3c); “My Rus” (4:5); “Die Evangelie” (4:5b); “Sy Stem” (4:7); “Rus gegee” (4:8); “Rus ingegaan” (4:10a); “God rus van sy werke” (4:10b); “Dié Rus” (4:11).

Die ekwivalente betekenis, bedoeling, en gebruik, van die verskillende woorde en beskrywings vir dieselfde ding, is onmiskenbaar en duidelik, duidende op die Genadeverbonds-Rus van God; op die Rus van God van sy werke van voltooiïng, heiliging, seëning en opwekking in, deur, en van, Jesus Christus. 

Al die skrywer se beskrywings vir die ‘Rus’, kan saamgevat en opgesom word in, God se Ewige Evangelie-Rus, ingegaan déúr (in die eerste plek), Christus Jesus self, en, ín (in die tweede plek), Christus Jesus, deur sy Volk!

Duidelik is God se ‘katapausis’-“Rus”, nié sy ‘Sabbatismos’-“Sabbatsrus”, “vir die Volk van God”, nie.

God se ‘Sabbatismos’-“Sabbatsrus” “vir die Volk van God” vólg op, en is die vrug ván, God se ‘katapausis’-“Rus”: “Want as Jesus aan hulle rus verskaf het en Hy daarna van geen ander dag (van verlossing) sou spreek nie, BLY DAAR DAAROM, onderhouding van die Sabbatdag vir die Volk van God oor; bly dit oor OMDAT HY WAT in sy rus ingegaan het Self ook van sy eie werke as God in sy eie, gerus het.” (4:8-10)  

‘Sabbatismos’-“Sabbatsrus”

“Daar bly dus ’n sabbatsrus oor vir die volk van God.”

As ‘sabbatismos’, ‘katapausis’ beteken het, waarom sou die skrywer nie ‘sabbatismos’ gesê, het nie? Of, eerder, waarom sou hy nie ook waar hy ‘sabbatismos’ gesê het, ‘katapausis’ gesê het nie? Want hy gebruik tog as die reël, ‘katapausis’ vir ‘rus’?  Hy weet mos waarvan hy praat; dis feitlik net hý, altans, wat hierdie woord en woorde in die Skrifte gebruik!

Maar nee! As daar ’n ‘gebod’ wat sabbatsonderhouding “vir die Volk van God” aanbetref, ‘oorgebly’ het, dan ‘vertaal’ ons dit net eenvoudig uit en weg, want daar kannie, “’n Sabbatsrus vir die Volk van God oorbly”, waarmee Sondagsheiliging moet saamleef nie. Want daar is nie vir altwee – “onderhouding van die Sabbat”, én, “Sondagwaarneming” – ruimte in die lewe van die Kerk nie.

Nóg die ‘Goddelike vryheid’*, nóg die ‘menslike vryheid’*, laat dit toe. (* Karl Barth se frases.)

Maar ons moet tog eers wéét waaroor dit nou eintlik gaan? Wat is dit wat uiteindelik, ‘geldend’, sou ‘oorbly’, of sou ‘wag’? Is dit iets van belang vir die geloof en vir die geloofslewe van Christene? Of is ons moeite verniet – soek ons vir iets wat nie saak maak nie? Of soek ons nou vir iets wat vér voor ons lê en nie tans vir die Kerk of op die individuele gelowige, betrekking het nie?

Daarom eerstens, moet ons weet waarvan die ware Woord in die oorspronklike taal praat as dit van die ‘sabbatismos’ praat wat (altoos) “vir die Volk van God oorbly”. 

Uit die staanspoor kry ons te make met korrupsie van God se Woord, reg in hierdie teks, waar kwasie-vertalings praat van ’n ‘rus’, en nie van ’n ‘Sabbats-rus’, nie. 

Ek weet van geen Vertaling wat die Griekse teks, se woord, ‘sabbatismos’, letterlik – en daarom heeltemal reg – vertaal nie. Selfs die AV het net ‘rest’. (Die AV gee wel die kantlesing, “a keeping of a Sabbath”.) 

Nou as dit maar net ’n ‘rus’ sou gewees het wat vir die Volk ‘oorgebly het’ (of wat vir die Volk ‘voorlê’), kan mens mos nie wil voorgee dat “’n onderhouding van die Sabbat-dág, (nog) vir die Volk van God, geld” nie? Dit sou tog leuenagtig gewees het, en veroordelend oor hulle wat opreg glo dat hier van ’n geestelike ‘rus’ (wat Jesus Christus is), gepraat word.

Ons moet daarom seker maak wat die woord ‘sabbatismos’, presies, beteken, sodat ons kan weet waaroor dit essensieel, in hierdie Skrif gaan.

‘Sabbatismos’ kom net eenkeer, in Hb4:9, in die Nuwe Testament voor. Dit is afgelei van die soortgelyke, ‘kognetiewe’, werkwoordsvorm, ‘sabbatidzoo’ – “om Sabbatdag te hou”. Vgl. die Septuaginta, Ex16:30, Lv23:32, 26:34-35, 2Kron36:21. Al hierdie teksplase verwys na onderhouding of waarneming van een of ander spesifieke ‘dag’, as ‘Sábbat-dag’.  

‘Sabbatismos’ word saamgestel uit die wortel of stam, ‘sabbatidz--’ (van die Werkwoordsvorm, ‘sabbatidz-oo’), en die Selfstandige Naamwoord-vormende uitgang of agtervoegsel, ‘–mos’. In die samesmelting van die twee woord-dele, verander die ‘-dz-’ in ‘-s-’ om ‘Sabbatismos’ te vorm. ‘Sabbatismos’ word heeltemal reg deur geleerdes as ’n ‘tegniese benaming’ vir onderhouding van die Sabbatdag, beskrywe.

Voorbeelde van ander sulke saamgestelde Selfstandige Naamwoorde as ‘tegniese benaming’ vir iets, is die ‘Piëtisme’ (die beoefening van piëteit); ‘Gnostisisme’ (die kultuur van kennis), e.d.m.

Skryf Samuele Bacchiocchi, ‘The Sabbath in the New Testament’, bls. 82/83, ‘Literal Sabbathkeeping’. “Verdere steun vir letterlike Sabbathouding word gehaal vanuit die historiese gebruik van die term ‘Sabbatismos’ soos in Hb4:9 aangetref. Hierdie term word … meermalig in na-kanoniese literatuur as ’n tegniese term vir Sabbatsonderhouding aangetref in Plutarg (De Superstitione 3, Moralia 1660), Justinus (Dialoog met Trifoo 23, 3), Epifanius (Adversus Haereses 30, 2, 2), Die Apostoliese Konstitusies (2, 36) en die Martelaarskap van Petrus en Paulus. 
A.T. Lincoln (‘Sabbath, Rest, and Eschatology in the New Testament’, in ‘From Sabbath to Lord’s Day’, ed. Donald A Carson, Grand Rapids, 1982 --n. 61, p. 213) erken dat in elk van bogenoemde gevalle die term die onderhouding of viering van die Sabbat(dag) aandui. Hierdie gebruik kom ooreen met die Septuaginta se gebruik van die kognetiewe Werkwoord ‘sabbatidzoo’ …”.

Walter Bauer: “‘Sabbatismos’, vertaal Hb4:9, die Sabbatruhe, die Sabbatfeier – Sabbat zu katapausis.” 

Die Authorised Version (KJV, kantlesing) gee “a keeping of a Sabbath” aan.

“A keeping of the Sabbath” – Liddell en Scott, ‘Leksikon’ 

Schrevelius, ‘Leksikon’, “Onderhouding van die Sabbat(dag)”
Karl Barth, “Vanuit die skepping heen – enige menslike beslissing as gehoorsaamheid of ongehoorsaamheid voorafgaande sowel as oorheengaande – bly daar (‘apoleipetai’) vir die Volk van God die Sabbatsrus (‘sabbatismos’), bly daar die deur God gewilde en beveelde Gemeenskap, Verhouding, en Ooreenstemming tussen sy eie en die menslike vryheid as Doel en Bestemming van die Weg, waarna hierdie Volk immer weer terug te roep is, waarna God nie moeg word om hulle terug te roep nie, en waarna Hy dit eindelik en op die hoogtepunt van hierdie Omgang in sy Seun, beslissend en finaal, teruggeroep hét. (Hb4:9).”

‘Sabbatismos’ : ‘Die deur God gewilde en beveelde Gemeenskap, Verhouding, en Ooreenstemming tussen sy eie en die menslike vryheid’… nié sonder die deur God gewilde en beveelde dág van Gemeenskap, dág van Verhouding, en dág van Ooreenstemming tussen God se “eie en menslike vryheid” nie! 

Nié sonder die dág van ‘sabbatismos’ “vír die Volk van God” nie! Nié sonder die dág van ‘sabbatismos’ “deur God gewil en beveel” nie; nié sonder die dág van ‘sabbatismos’ “vir Gemeenskap, vir Verhouding, en vir Ooreenstemming” nie --  nié sonder die dág van ‘sabbatismos’ wat “op die hoogtepunt van hierdie Omgang in sy Seun, beslissend en finaal, teruggeroep” word, en in sy opstanding uit die dode, teruggeroep wás, nie!

“Sabbatismos”, is “onderhouding van die Sabbat”, “Sewendedag(-Sabbat) aangaande waarvan God aldus, gespreek het, en God het op die Sewendedag(-Sabbat)  van al sy werke gerus.” Hb4:4. (Let op die NAB se korrupsie wat die waarheid probeer omseil dat die Derde Persoon as Gód, “Hy”, die Een is wat hier “gespreek het” – Aktief – nie maar net dat “Daar êrens in die Skrif gesê word” nie!)

Ons weet dus nou waarvan ons praat as ons van die “Sabbatsrus” in Hb4:9 praat. En ons weet nou waarvan die skrywer praat, as hy ‘sabbatismos’, skrywe.

‘Apoleipoo’ – “Blý geld”
Die skrywer plaas die woord “oorbly”-‘apoleipoo’, vóór in die sin, “daarom dan nou BLÝ, vir die Volk van God, onderhouding van die Sabbatdag oor”, en hy gebruik die woord in sy Teenwoordige Tyds-vorm (‘apoleipetai’), om met hierdie twee sintaktiese vaardighede, nóg sterker klem te plaas op die voldonge waaragtigheid daarvan dat onderhouding van die Sabbatdag vir die Volk van God, “blý geld”. Hierdie ‘Sabbatsrus’-‘sabbatismos’, dan, “sál geld”, vir solank as wat “daar die deur God gewilde en beveelde Gemeenskap, Verhouding, en Ooreenstemming tussen sy eie en menslike vryheid as Doel en Bestemming van die Weg waarna hierdie Volk immer weer terug te roep is”*, “blý geld”! (* Karl Barth)

Let op ‘Die Nuwe Afrikaanse Bybel’ se korrupsie van die Woord van God: “Daar wag dus nog steeds ’n sabbatsrus vir die volk van God.” Dit bly nie geldig nie; dit moet nog kom.
“Wag”, sê die ‘Nuwe Bybel’; “bly oor”, sê die ‘Oue’. Watter een moet ons glo?

Hoekom maak dit saak dat die woord ‘wag’ verkeerd is, maar die woord ‘oorbly’, reg? Omdat die woord ‘oorbly’, die konnotasie inhou van ‘oorbly as geldende ingewing van God’, terwyl ‘wag’, hierdie betekenis uitkanseleer en daarvan ’n antroposentriese toekoms-skim maak. Dit maak die wêreld se verskil vir die lewe van die Kerk en aan sy gehoorsaamheid. Ons wil mos weet of daar regtig, “’n sabbatsrus vir die volk van God oorbly”, en of dit waar is dat hierdie vers maar net vertel van ’n toekomstige, ‘hemelse’ staat van ‘rus’, waarin die gelowige hoop om eendag in te gaan, of waarin hy hom mag waan, hy reeds ingegaan het. 

Die ‘Classic Dictionary’ van die Grieks (Universiteit van Chicago) gee tien basiese moontlikhede met kombinasies en variante, vir die Engelse woord, ‘wait’ (Afr. ‘wag’). ‘Apoleipoo’ is nêrens te siene vir ‘wag’ in hierdie woordeboek nie. Dit kan nie uit dogmatiese bevooroordeeldheid wees nie, want hierdie is ’n ‘sekulêre’ woordeboek. 

Die AV vertaal geen vorm van die woord ‘wait’ / ‘wag’, uit ‘apoleipoo’ nie, maar wel uit vyf heeltemal ander, basiese samestellings. Daarteenoor vertaal die AV ‘apoleipoo’ ses keer met “remain” of “left” – ‘oorbly’. Al drie kere wat met “remain” vertaal word, kom uit Hebreërs, en aldrie kere is die betekenis ondubbelsinnig ‘geldend oorbly’.
Word Hb4:9 se woord, ‘apoleipoo’, tog elders in die Skrif verskuild, met die betekenis van ‘wag’, gebruik? Nee; nêrens en duidelik, nêrens. Hier volg die gevalle – almal van hulle – van die voorkoms van ‘apoleipoo’ in Hebreërs:
4:6 “Omdat dit daarom ’n vereiste bly dat sommige nog in die rus (van God) móét, ingaan …” (‘epei oun apoleipetai tinas eiselthein eis autehn tehn katapausin mou’)
Niemand bevraagteken dit ooit, dat die woord ‘apoleipoo’-“oorbly”, hierso, waar dit van die Gelowiges die eerste en mees logiese veronderstelling is dat hulle die GEBOD om die ‘katapausis’-“Rus” van God in te gaan, móét, en sál “ingaan”, nie! Hierso is ‘apoleipoo’-“oorbly”, Gebod; Geloofsgebod; Christelike a priori.

Ewe skielik egter, wanneer dit op die ‘sabbatismos’-“Sábbatsrus” aankom … wel, dan … dan ‘wág’ ons eerder – tot in die ewigheid – eerder as om in gehoorsaamheid te wíl glo, hier bevéél God sy Volk, “om Sabbat te hou”.
Laat ons 4:9, (‘ara apoleipetai sabbatismos tooi laooi tou theou ho gar eiselthoon’) vir eers dan nou maar daarlaat, sodat ons eers nog verder kan gaan seker maak of hier regtig van Goddelike Gebod vir die Gemeente van Christus, gepraat word al dan nie.
Hb10:26, “Geen offer bly meer oor vir sonde nie!” (‘peri hamartioon ouketi apoleipetai peri hamartioon thusia’)

Niemand – geen Christen in elk geval – gaan beswaar maak dat slagoffers nog gemaak moet word nie. Almal stem saam, dit mág nie meer gedoen word nie, of ons is aan die Evangelie van Christus, ongehoorsaam!

Hier, in Hb10:26, sien ons dus die duidelike en onvergisbare GEBOD, TEEN, slagoffers. Die begrip, ‘téén’ kry ons van die woorde, “nie meer nie”-‘ouketi’; en die begrip ‘Gebod’, kom van die woord ‘apoleipetai’ – van niks anders nie!

Nou as 4:9 sou beteken het – soos baie aanvoer – dat “onderhouding van die Sabbat” (sabbatismos) nié meer geldig is nie – dat daarvan niks meer ‘oorgebly het’ vir die Volk van God nie – dan sou hierdie skrywer (moet mens uit bogenoemde aflei), dít, gesê het: “Ouketi (‘nie meer nie’) apoleipetai (‘bly oor’) sabbatismos” – ‘Onderhouding van die Sabbatdag geld nie meer nie’! En daarmee sou al die Sabbat-haters van harte saamgestem het. So is dit dan ook, dat hulle almal van harte daarteen saamgesweer het, ongelukkig nieteenstaande die feit – dwars teen die naakte waaragtigheid daarvan in – dat daar geen so ’n woord in 4:9 as ‘nie meer nie’, te vinde is nie!
Die teendeel is egter in 4:9 waar – “Onderhouding van die Sabbat, blý oor”; en dit “bly óór, vir die Volk van God”, vir die Nuwe Testamentiese Gemeente van Christus – “apoleipetai Sabbatismos tooi Laooi toe Theoe” as suiwere en sekere geloofsverpligting! Want die woord ‘staan daar geskrywe’: “Apoleipetai sabbatismos tohi Laooi Theou”  = “bly geld as plig en gebod onderhouding van die Sabbatdag vir die Volk van God”. 
“Maar (3:8-9) hulle het die hart verhard net soos in die verbittering, in die dag van versoeking, waar hulle My versoek het, My beproef het, terwyl hulle my Werke gesien het …”, drie en dertig jaar lank, Sabbat na Sabbat, tot “op dié Sabbatdag”, “toe Hy Hom, na die uiterste van die grootheid van die krag van sy sterkte wat Hy gewerk het in Christus, uit die dood opgewek het”. (Ef1:19 en Mt28:1)
In 10:26 sê die skrywer, “ouketi” – ‘nie meer nie’. In vers 9 sê hy dit nié. Net die Bevelswoord, “bly oor / bly geldig” word in 4:9 deur hom toegepas. Hy praat dus positief bevestigend van beide die Sabbatdag en die onderhouding van die Sabbatdag in 4:9. Hy ontken geen aspek van enigiets nie – nie van “Sabbats”-geldigheid nie; ook nie van “onderhouding” (van die Sabbatdag) nie. En hy ontken niks daarvan dat “Sabbatonderhouding”, “vir die Volk van God” is nie; en ook nie dat Sabbatsonderhouding “nog”, vir die Volk van God, “geldig is” nie. Inteendeel, die skrywer bevestig dit alles sowel as alle geldigheid daarvan.
“Daarom, soos die Heilige Gees spreek” (3:7), gebruik die skrywer van Hebreërs hierdie woord “apoleipetai”-‘blý’ / ‘bly óór’ / ‘geld’, juis vir die noue verband wat daar heers tussen die “katapausis”-‘Rus’ van God se Verbonds-Rus, of “die Evangelie”, en “die Volk van God”, die Nuwe-Testamentiese Gemeente van Christus, se plig en verpligting van “Sabbatsonderhouding”-‘sabbatismos’. Hierdie woord “apoleipetai”-‘blý’ / ‘bly óór’ / ‘geld’, is Gebods-Woord van God vir die Christen-Volk van die Ewige Onveranderlike God en Vader van onse Here Jesus Christus.
Wie nog vra na die ‘Gebod’ in die Nuwe-Testament vir ‘die heidene’, ‘om die Sabbat te hou’, vra dit uit pure, wel ingeligte, ongehoorsaamheid en onwilligheid. 

Kom ons ontleed ons terme verder.
‘apoleipetai’, uit ‘apo’ – “weg van”, en, ‘leipoo’ – ‘geld / bly / nodig wees’.

“Abraham het ’n tiende van (apo), alles, gegee.” (7:13)

“Onbevlek, afgesonder van (apo), sondaars.” (7:26)

“Reinig julle gewete van (apo), dooie werke.” (9:14)
Dit mag mens verbaas, maar hierdie voorsetsel, “apo” – ‘weg van’, kom maar selde só selfstandig aangewend, voor. En geen twyfel nie, dit is die geskikste term om die gedagte van ‘om te heilig’, mee te help uitdruk.

Nou die tweede helfte van ‘apo-leipetai’, komende van ‘leipoo’.
“Daar is ’n oorblyfsel ooreenkomstig die uitverkiesing van die genade.” (Ro11:5) (‘leimma’ – uit ‘leipoo’) Daar “is”, of “bly”, ’n heilige Volk, ’n ‘oorblyfsel’, “oor”.
“Jy kom een ding kort (leipoo).” (Lk18:22) 
Jy moet nog een ding doen voordat jy rêrig heilig sal wees. (Titus 1:5, 3:13)
“Sodat julle volmaak en sonder gebrek kan wees en in niks kortkom (leipoo) nie.” (Jk1:4)
“As enigeen van julle wysheid kortkom.” (Jk1:5)

“As ’n broeder aan daaglikse voedsel gebrek het (leipoo) … net so ook die geloof …” (Jk2:15v)

Die ‘heiligheid’ en ‘volkomenheid’, waarop hierdie woord ‘leipoo’ toespeel, kom duidelik uit die enkele toepassings daarvan in die Nuwe Testament – in Hebreërs spesifiek –, na vore.
Voeg hierdie twee in die NT uitsonderlike woorde en begrippe, ‘apo’ en ‘leipoo’, saam, om ‘apoleipoo’ te kry, en die gevolglike betekenis is een van ‘heilige afsondering en toewyding’, ja, eintlik van ‘heilige plig en verpligting’. “En daarom dan bly (die wet van) die onderhouding van die Sabbatdag, vir die Volk van God, geldig.” 
“Hierdie wet (entolee) het Ek van My Vader ontvang” – hierdie “mag (eksoesia) om my lewe weer op te neem”, Jh10:18.
Só, lyk die Nuwe Testamentiese en Evangeliese, Wet, of Woord, van God. Vergelyk hoe Jesus sy ‘Wet’-‘entoleen’ van sy Vader ontvang het, Jh10:18 hierbo na verwys! Dis hoe ook Christene van hulle Meester, hulle ‘Gebod’, ontvang! (Vers 19 vertel onmiddellik dat daar verdeeldheid as gevolg hiervan ontstaan het. Dis vandag niks anders nie.)
So spreek die Here. Wie ookal kom beweer die Here God het ons as sy eie uitverkore Geliefde – die Gemeente van Christus – ten opsigte van sý Sabbatdag en óns beskikte aanbiddings-vergunning, aanbiddings-geleentheid, en aanbiddings-VRYHEID, soos wese agtergelaat, misken die Here God se Vaderlike sorgsaamheid in hierdie opsig, juis in en deur Christus Jesus onse Here.

Waarvandaan, bly die ‘Gebod’ – die ‘Heilige Plig’ – van “onderhouding van die Sabbatdag vir die Volk van God”, dan “óór”? ‘Bly’, dit ‘oor’, vanuit die Ou-Testamentiese Wet van Tien Gebooie? 
Nee; én, Ja! 
Want as die Sabbat geldig was vir en tydens die vorige bedeling, en “nog steeds geldig bly” –soos die woord ‘apoleipetai’ trouens aandui– dan het dit mos vanselfsprekend, ín, tót in, en “vír”, die nuwe bedeling-Volk van God, “géldend, oorgebly”!
Maar ook as die Sabbat vir en tydens die Ou bedeling van die Nuwe getuig, en daarop gedui het, sal die verwesenliking en vervulling van hierdie vooruitduidende, profetiese en eskatologiese eienskaplikheid van die Sabbatdag, vir en tydens die Nuwe Verbond, van krag geword hét – as God sy Woord waar sou gemaak het; wat Hy sekerlik en ontwyfelbaar ook waargemaak hét.

Nogtans is nie een van hierdie twee verduidelikings of redes, die ware en direk-toepaslike rede vir die geldigheid wat volgens hierdie teks en woord, “oorgebly het”, nie. 
Want daar is híérdie gronde en híérdie rede vir en van die Nuwe-Testamentiese geldigheid van die Sabbatdag se onderhouding deur die Nuwe-Testamentiese Volk van God, naamlik, 

“DAAROM DAN NOU (ARA) bly daar vir die Volk hulle onderhouding van die Sabbatdag geld ….” 

Waarna word hier met die Redegewende  Verwysings- en Aanduidingswoord, ‘ara’, “daarom dan verseker”, verwys?

Na nóg die Ou-Testamentiese waaragtigheid van God se Sabbatdag; na nóg die ewigdurende Goddelike gegewenheid van die Vierde Gebod; na nóg die vooruitwysende en vooruitgetuigende essensie van die Sabbatdag. 
Maar, na die oorspronklike, waaragtige en ewige fundering van die Sabbatdag, word verwys; na Jesus Christus, na sy Volk “ín Hóm”, en daarna, dat Hy inderdáád, “aan hulle (sy Volk) rus verskaf hét” –vers 8– welke rede en gronde, die skrywer bevestigend en versterkend herháál in die tiende vers: “Omdat Hy (Jesus) dan in sy eie rus as God in sy ware Self ingegaan het --- DAAROM DAN NOU (ARA) bly hulle onderhouding van die Sabbatdag vir die Volk van God geldend staande!” 

Presies dieselfde funksie en betekenis wat deur die woord ‘ara’-“daarom dan nou”, verrig en vervul word, word deur die woord, ‘eiselthoon’-“omdat Hy ingegaan het”, verrig en vervul. Want hierdie woord, ‘eiselthoon’, is ’n Deelwoord, wat net soos ‘ara’ (Rede-Aanwysende woord) daarvóór (in vers 9), en, ‘ghar’-‘want’, daarná (in vers 10), redegewende en aantonende betekenis het: “Daar bly DUS DAAROM (‘ara’), ’n onderhouding (‘apoleipetai’) van die Sabbatdag (‘sabbatismos’) geldig vir die Volk van God, WANT (ghar) INGANENDE (eiselthoon) in sy rus het Hy (Jesus) inderdaad van sy eie werke as God self, gerus.”
“Die Rus Ingegaan”

Mens kannie Hb4:9 goed verstaan, sonder om dit met die tweede Tien Gebooie te vergelyk nie.

In die Vierde Gebod van die tweede ingewing van die Tien Gebooie, gee God hierdie rede aan die Israeliete, WAAROM, húlle, die Sabbat moet eerbiedig soos God dit gewil het. Dáár, ‘staan dit geskrywe’: 

“Onderhou die Sabbatdag dat jy dit heilig soos die Here jou God jou beveel het: Ses dae moet jy werk en al jóú, werk doen – WANT, die Séwendedag, is die HERE jou Gód, se Rusdag (vir Sý, Werk – sy Werk van Rus-skep)! Jy mag dán (terwyl God die Rus, Sý Rus, werk), géén werk doen nie …. MAAR, jy moet dááraan dink: dat jy in Egipteland ’n slááf was, maar die HERE jou God het jou daarvandaan UITGELEI, deur sy Sterke Hand en Uitgestrekte Arm (Jesus Christus); DAAROM, het die Here jou God jou beveel om die Sabbatdag te hou.”

Merk u die groot verskil op tussen die verlossing wat God vir eers, bewerk het, en die Verlossing wat Hy uiteindelik, volbring het? Sien u dat dit eers ’n “UIT-lei” as rede vir Sabbatsonderhouding was (Eksodus); maar in Christus Jesus, het dit ’n “IN-bring as rede vir Sabbatsonderhouding” (Hebreërs), geword – inderwaarheid, ’n “ingebring, hét”, ’n “rus verskaf, hét” (vers 8)? 

Die Subjunktief van vers 8 is retoriese manier vir sterkste moontlike feite-stelling: “Sóú Jesus, aan hulle rus verskaf het, sóú Hy daarna (na volbragte verlossing), van geen ander dag daarna gespreek het nie, GELD onderhouding van die Sabbatdag, dáárom, stééds, vir die Volk van God!” 

Kyk net hoe meesterlik gebruik hierdie skrywer die veronderstellende ‘Subjunktief’, om die ‘Imperatief’ of Bevelsvorm mee te konstateer – beklemtonend mee aan te dui! Hierdie man het geweet hoe!

Moet u nie laat omtik deur slim manne se imponerende streke nie, want Jesus hét die rus verskaf, en God spréék eenvoudig nie weer van nog ’n dag van verlossing nie! Ek vertaal die Subjunktief daarom altyd en sonder skroom met ’n duidelike Indikatief, want ek argumenteer tog nie oor die volstrektheid van God se Wil en Voorneme nie. Die Jode mag dit in die skrywer se tyd gedoen het, want om Jesus as die Messias te aanvaar het, was ’n groot ding vir hulle. Maar nou het hierdie skrywer, hulle deeglik die mond gestop. Vir hom (en so vir my) is Christus die Ja en Amen van die beloftes van God, en daarom glo ek is Hy die grondslag van ook die Sabbatdág, en is dit Hóm waardig dat met die Indikatief, op die ware manier gesê word net wat die Grieks se Subjunktief indikatief konstateer.

Merk dan nou op die fyne nuanse, die spitse toespeling in hierdie herhaalde Vierde Gebod, op hoe God “SY EIE RUS” ‘waargeneem’ het. 

In die eerste ingewing van die Sabbatsgebod van Eksodus 16, is daar ’n duidelike ‘stop’ tussen die skeppingsaktiwiteite van God en sy rusdaad van die daaropvolgende Sewendedag-Sabbat. Maar in die tweede Vierde Gebod (as ons nou die Eksodus 31:13-18 instellings-Woord van God vir nou vir later mag hou), word sy verlossingsdáád, met God se Rús, as sodanig, feitlik vereenselwig, verenig en geïdentifiseer. 

God se ‘Uitlei’-verlossingsdaad of wérk; God se ‘energie-aanwending’, (Engels, ‘energising’ – van die Grieks, energhê-oo) van op die Sewendedag-Sabbat die Israeliete uit te gelei het, word as’t ware God se Rus-dáád én Rus. Hierdie twéé aspekte –God se Rus, én, Sabbats-Wérk– verskaf dan as één, aan die Sewendedag-Sabbat, sy aard of ‘karaktereienskap’ van “Uitlei-Dág”, én, “Rus-Dág”, van Gód, te wees. 

In Christus Jésus en deur Hóm, het hierdie ‘Uitlei-en-Rus-Dag-van-God’, sy ‘INBRING-en-INGAAN-Rus-Dag’, geword.

In eenvoudige taal is die implikasie van hierdie ingewikkeldheid van die Sabbat, dat God juis óp die Sewendedag-Sabbat, Ewige Verlossing gewerk en afgehandel en volmaak het. Júís, op die Sabbatdag, en op geen ander dag van God se wil en skepping nie as “Die-Sewendedag-Sabbat-van-die-HERE-jou-God”. WANT juis, “ÓP die Sewendedag-Sabbat, HET GOD …”, sodat die Dág en juis híérdie Dag, “dáárom dan” (ondermeer, ‘ara’), enigsins, betekenis ontvang en verkry hét, en stééds, ontvang en verkry. 

“Die Sabbatdag geld daarom”, omdat “God op die Sewendag gerus het”. Soos Karl Barth dit gestel het: “Wat van hierdie dag hierdie besondere Dag maak, is dít, wát, daaróp, en daarméé, gebéúr, het.” God se dáád, sy Verlossingswérk, sy Rús –tesame, ineen en as een–, is wat aan die Sewendedag-Sabbat betekenis en geldigheid, géé. Nié die mens of sy werke of sy rus of sy plig nie! 

Daarin dat God die Verlossing gewerk en volmaak het in en deur Jesus Christus, word sy Verlossings-wérk God se Verlossings-rús. God se ‘Uitlei-Werk’ en in Christus Jesus alleenlik nog ‘Ingebring-hét-Werk’, is God se ‘katapausis’-Rus – sy Verlossingsrus in Jesus Christus. Daarin dan, dat God hierdie Verlossingsrus “ÓP, die Sewendag-Sabbat van die Here jou God”, gedoen en volmaak het, word die Sewendedag die ‘sabbatismos’-Sabbatsrus van God, én, van die Volk van God.

Die Sewendedag Sabbat is begenadigde- en begenadigings-Dag – Rúsdag; en daarom, is dit heilige en bepaalde Dag-van-God-se-Rus-Daad “vir die mens”-‘dia anthroopoon’. Meer korrek gestel: Die Sewendedag Sabbat is heilige en bepaalde Dag-van-en-vir-die-Rus-Daad-van-God; en dáárom, is dit Rúsdag -- Rusdag ván Gód, “vír, die Vólk van God”. Dit was altyd so en waar; maar altyd nog was dit so en waar op grond en op sterkte van die waar-wórd en die waar-wéés daarvan in Jesus Christus, en déúr Hom, eens vir altyd in die opstanding van Hom uit die dood. 

Nadat God Israel “uitgelei het”, mag slegs nog tentatief –voorwaardelik, gesê word dat God Israel in die Beloofde Land ‘ingebring het’. Want nadat God Israel “op (sy) hande gedra het” oor die Rooi See, het Hy hulle nog nie oor die Jordaanrivier gelei nie, en was hulle ‘Uitlei’, maar nog net die agterdeur van die vervulde belofte. Nogtans omrede hierdie ‘uitlei’ van God, beveel Hy sy Volk om die Sabbatdag te heilig, en om daarop, en só, in die Rus van Gód – die wáre, “Geloofs-Rus”, Jesus Christus, die ‘Ingegaan-hét-Rus-van-God’ – in te gaan. 

Hulle s’n was ’n geloofsdaad nes ons s’n – wat nie baie van ons almal, werklik deelagtig geword het nie. Nee; eintlik was hulle geloofsdaad, groter as ons s’n – ons wat aanskou het, nie net die werke van sy hande in skepping en uittog nie, maar die Werker van “Die Evangelie” Self. Hulle moes vooruit glo aan wat nog sou kom (die skrywer se veronderstellende Subjunktief in vers 8); maar ons, staan voor die geloof in wat in Christus Jesus deur God waargemaak wás. Ons geniet dus groter bewys en bevestiging, sodat ons nog groter getuienis het vir onderhouding van die Sabbatdag as wat hulle gehad het. 

Hoe kan mense dan sê dat die Israeliete nie deur die geloof geregverdig was nie, maar uit die werke van die wet? Hulle weet duidelik nie wat hulle praat nie, en moet in onkunde verkeer oor wat regverdiging deur die geloof regtig beteken.

“Maar nou dat Jesus aan hulle rus verskaf hét,” “en sommige daar wél ingegaan hét”, verklaar die Nuwe-Testamentiese Woord in Hb4:8-10, “nou dat Hy self van sy eie werke gerus het en in sy eie rus as God in sy ware Self ingegaan hét … DAAROM DAN NOU, BLY onderhouding van die Sabbat-Dág, vir die (hele) Volk van God (van alle tye), geld!” “Want aan ons was die Evangelie verkondig net soos aan hulle” – dan nie?

En hierin merk u die verskil én ooreenkom, tussen God se “Rus”-‘katapausis’, en die Volk se “Sabbatdag-onderhou”-‘sabbatismos’: Dit is nie net die Volk s’n nie, maar in die eerste plek, Gód, se ‘Sabbatismos’-“Rus”; Dit is nie net Gód se ‘katapausis’-“Rus” nie, maar óók, die Volk, se ‘katapausis’-“Rus”, waarin nie net God in die eerste plek in Jesus Christus ingegaan het nie, maar ook die Volk uitgenooi word: “Vandag, as julle Sy Stem hoor, moenie julle hart verhard nie.” “Gaan die Rus in!” “Ek is die Deur”, “en Ek sal aan julle Rus géé”. “Verniet het julle ontvang.” “Julle is dúúr, gekoop.” 

Nóg die ‘katapausis’-“Rus”, nóg die ‘sabbatismos’-“Sabbatsrus”, kan sonder die geloof gaan. Hy wat die ‘katapausis-Rus’ van God deur en in Jesus Christus ingegaan het, dit sal vir hom ook “daarom bly geld”, om die ‘Sabbatismos-Sabbatsrus’ van Gód, deur die gelóóf, “in te gaan”.

Die oomblik wat oneerbiedige hande hulle vergryp aan enige van God se ‘katapausis-Rus’ en ‘sabbatismos-Rusdag’, om wat God saamgevoeg het van mekaar te skei, matig hulle hulself teen God die Almagtige aan.

Gevolgtrekking
Nou wat beteken dit, dat “Jesus aan hulle rus verskaf het”; en, dat “soos wat Hy ingegaan het in sy rus Hy Self van sy eie werke as God gerus het”? 
Dit beteken, deur sy opstanding uit die dood, “het Jesus aan hulle (Volk van God) rus verkaf”!

Want Jesus het nog geen “rus verskaf” alvorens “Hyself, in sy eie rus ingegaan het” nie, en Hyself, het nog geensins “in sy eie rus ingegaan”, alvorens Hy uit die dode uit, opgestaan het nie!
Die skrywer van Hebreërs pas hierdie uitdrukkings – “Hy het rus verskaf”, “Hy het sy rus ingegaan”, toe, met net één betekenis, dat Jesus die graf, die sonde en die mag van die duisternis -- die dood, oorkom, oorwin, daaroor getriomfeer, en dit vernietig het! 
Niks anders en niks minder as dit, beantwoord aan die verwagtinge geskep deur die skrywer se gebruik van juis hierdie woorde as die voorskrif, die mandaat en rigtingaanwyser vir die Volk van God in sy Sabbatsonderhouding nie.

Hierin en hierdeur alleenlik en uitsluitlik -- hierin en hierdeur, eerstens, dat “Jesus aan hulle rus verskaf het (en Hy van geen ander dag van verlossing hierna sou spreek nie)”, en tweedens, “omdat Hy ingegaan het in sy eie rus en soos God, van sy eie werke gerus het” – hierin en hierdeur alleenlik, eerstens en uitsluitlik, ontvang, en hét, die Nuwe-Testamentiese Volk van God, hulle Imperatief, hulle Gebod, hulle Woord as Daad van God Almagtige Verlosser-Skepper, vir die waarneming, onderhouding en heiliging van die Sewende Dag Sabbat. Niks kán meer gevra of verwag word nie; niks dúrf bygevoeg word nie; niks mág weggeneem word nie. “Want aldus het God van die Sewendedag gespreek …”, van die skepping af heen en deur die ganse geskiedenis van hemel en aarde, “van die Seun, in Wie Hy groot welbehae het”.
Ons het ontvang as rede en gronde, as belofte en vervulling, as rykwydte en vooruitsig, as hoop en vertroue, vir “die onderhouding van die Sabbatdag”, deur, en ás, “die Volk van God”, “Jesus”, wat aan óns, “Volk van God”, “die rus verkaf hét”, én, “sélf, as God in sy wesenlike eie, in sy eie rus ingegaan het”. “Daarom bly onderhouding van die Sabbatdag geld vir die Volk van God.”
Die Volk van God het dus vir Jésus as rede vir hulle onderhouding en heilighouding van God se Sabbatdag, en as motief, “die heerlikheid van God in die aangesig van Jesus”. Hierdie in Jesus tweevoudige rede en gronde (die ‘Inbring van die Volk’, en die ‘Ingaan van Hom’), is “in Hom en deur Hom en tot Hom”, tot ’n eenheid saamgebring, en onskeibaar verening, in en deur en tydens, Jesus se opstanding uit die graf, uit die dood, en onder die dode uit, “Sabbats”! (Mt28:1)
Die Volk van God – die Nuwe Testamentiese Gemeente van en in Christus – het daarom en uiteindelik, grondig en oorspronklik, die Opstanding van Jesus Christus, vir en tot rede, gronde, motief en aansporing – ja, as Belofte én Opdrag, van en vir en tot hulle heiliging van die Sabbatdag – van en vir en tot hulle “féésviering van Sabbattefees” volgens Kolossensiërs 2:12-19!
